รัฐบาลไทย-ข่าวทำเนียบรัฐบาล-“บิ๊กฉัตร” ลุยตรวจน้ำท่วมอีสาน ประสานทร.ส่งเรือผลักดันน้ำเร่งระบายน้ำแม่น้ำชีและวางแผนลดการระบายน้ำเขื่อนอุบลรัตน์
วันจันทร์ที่ 30 ตุลาคม 2560
“บิ๊กฉัตร” ลุยตรวจน้ําท่วมอีสาน ประสานทร.ส่งเรือผลักดันน้ําเร่งระบายน้ําแม่น้ําชีและวางแผนลดการระบายน้ําเขื่อนอุบลรัตน์
“บิ๊กฉัตร” ลุยตรวจน้ําท่วมอีสาน ประสานทร.ส่งเรือผลักดันน้ําเร่งระบายน้ําแม่น้ําชีช่วง จ.กาฬสินธุ์ และ ร้อยเอ็ด วางแผนลดการระบายน้ําเขื่อนอุบลรัตน์  25 ล้าน ลบ.ม./วัน ภายใน 10 พ.ย. นี้ พร้อมเร่งแผนสร้างแก้มลิงรับน้ําในพท.อีสาน
วันนี้ (30 ต.ค.60) เวลา 09.15 น. พล.อ.ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ พร้อมด้วยนายเลิศวิโรจน์ โกวัฒนะ ปลัดกระทรวงเกษตรและสหกรณ์ นายสมเกียรติ ประจําวงษ์ อธิบดีกรมชลประทาน ดร.อานนท์ สนิทวงศ์ ณ อยุธยา ผู้อํานวยการ สํานักงานพัฒนาเทคโนโลยีอวกาศและภูมิสารสนเทศ (องค์การมหาชน) หรือ จิสด้า และพลเรือเอก พิเชษฐ ตานะเศรษฐ เสนาธิการทหารเรือ ลงพื้นที่ติดตามสถานการณ์น้ําท่วมภาคตะวันออกเฉียงเหนือ โดยจุดแรกคณะได้บินสํารวจสถานการณ์น้ําลุ่มน้ําชีช่วง จ.ร้อยเอ็ด กาฬสินธุ์ มหาสารคาม และขอนแก่น โดยเครื่องบินฝนหลวงและการบินเกษตร ก่อนประชุมร่วมกับหน่วยงานที่เกี่ยวข้องเพื่อรับฟังบรรยายสรุปสถานการณ์น้ํา การบริหารจัดการน้ํา พื้นที่ประสบปัญหาน้ําท่วม ผลกระทบ และการช่วยเหลือใน 5 จังหวัดที่ได้รับผลกระทบ ได้แก่ จ.ขอนแก่น มหาสารคาม กาฬสินธุ์ ยโสธร และ ร้อยเอ็ด ณ สํานักงานชลประทานที่ 6 อ.เมือง จ.ขอนแก่น ก่อนเดินทางโดยต่อไปยังแม่น้ําพอง บ้านห้วยซัน ต.สําราญ อ.เมือง จ.ขอนแก่นเพื่อรับฟังบรรยายสรุประดับน้ําเปรียบเทียบปี 2554, 2559 และ 2560 ก่อนพบปะประชาชน มอบถุงยังชีพ มอบเสบียง/เวชภัณฑ์สัตว์ให้แก่ประชาชน และเกษตรกรที่ได้รับผลกระทบในพื้นที่ จากนั้นคณะได้เดินทางต่อไปยังจุดซ่อมคันกั้นน้ํา ณ คันกั้นน้ําบ้านสวางค์-คุยโพธิ์ ต.บึงเนียม อ.เมือง จ.ขอนแก่น
พลเอกฉัตรชัย เปิดเผยว่า ฝนในปีนี้มีปริมาณใกล้เคียงกับปี 2554 ซึ่งสูงกว่าฝนเฉลี่ย 30 ปี ร้อยละ 27 โดยเฉพาะภาคอีสาน ฝนที่ตกมีปริมาณสูงกว่าปี 2554 ถึง 44.0 มม. ซึ่งสูงกว่าฝนเฉลี่ย ร้อยละ 27 โดยปริมาณฝนที่ตกหนักต่อเนื่องจากพายุตาลัส เซินกา ทกซูรี และ ร่องความกดอากาศต่ํา ทําให้น้ําในเขื่อนเพิ่มขึ้นอย่างรวดเร็ว ได้แก่ เขื่อนจุฬาภรณ์ เก็บน้ําสูงกว่าขีดบน (Upper Rule Curve) ตั้งแต่ช่วง ส.ค. 60 – ปัจจุบัน มีน้ํา 167 ล้าน ลบ.ม. คิดเป็นร้อยละ 102 ของความจุ มีน้ําไหลเข้า 1.07 ล้าน ลบ.ม./วัน มีน้ําระบายออก 1.04 ล้าน ลบ.ม./วัน และเขื่อนลําปาว เก็บน้ําสูงกว่าขีดบน (Upper Rule Curve) ตั้งแต่ช่วง ก.ค. - ส.ค. 60 ณ วันที่ 29 ต.ค. 60 มีน้ํา 1,860 ล้าน ลบ.ม. คิดเป็นร้อยละ 94 ของความจุ มีน้ําไหลเข้า 2.67 ล้าน ลบ.ม./วัน มีน้ําระบายออก 5.47 ล้าน ลบ.ม./วัน ซึ่งทั้งสองเขื่อนไม่มีผลกระทบต่อน้ําท่วม
ขณะที่เขื่อนอุบลรัตน์เก็บน้ําสูงกว่าขีดบน (Upper Rule Curve) ตั้งแต่ช่วง พ.ค. 60 – ปัจจุบัน ณ มีน้ํา 2,919 ล้าน ลบ.ม. คิดเป็นร้อยละ 120 ของความจุ มีน้ําไหลเข้า 35.52 ล้าน ลบ.ม./วัน มีน้ําระบายออก 44.55 ล้าน ลบ.ม./วัน ซึ่งส่งผลกระทบต่อน้ําท่วม โดยในช่วงที่ปล่อยน้ํามาก ประมาณ 50 - 54 ล้าน ลบ.ม./วัน คือ ช่วงวันที่ 17 - 26 ต.ค. 60 มวลน้ํานี้ ไหลไป จ.กาฬสินธุ์, ร้อยเอ็ด, ยโสธร และ อุบลราชธานี แต่เนื่องจากแม่น้ําชี ช่วง จ.กาฬสินธุ์ และ ร้อยเอ็ด มีสิ่งกีดขวางทางน้ํามาก น้ําระบายได้ช้า ทําให้น้ําหลากสู่พื้นที่ที่ท่วมอยู่แล้วใน จ.กาฬสินธุ์ และ ร้อยเอ็ด แม่น้ําชี จ.ยโสธร มีน้ําสูงขึ้นเล็กน้อย ประมาณ 0.15 ม. แม่น้ําชี จ.อุบลราชธานี ไม่ได้รับผลกระทบ อย่างไรก็ตาม จากการคาดการณ์สภาพอากาศภาคอีสาน อากาศเริ่มหนาวเย็น คาดว่าเดือน พ.ย. - ธ.ค. 60 จะไม่มีฝน ดังนั้น จึงคาดว่าระดับน้ําในแม่น้ําชีจังหวัดต่างๆ ที่มีระดับน้ําล้นตลิ่งจะเริ่มลดลง ได้แก่ จ.ยโสธร และ อุบลราชธานี ปัจจุบัน มีน้ําล้นตลิ่ง 0.25 - 0.30 ม.ภายในวันที่ 3 พ.ย. 60 จะกลับเข้าสู่สภาวะปกติ ส่วนที่ จ.กาฬสินธุ์ และ ร้อยเอ็ด ปัจจุบัน มีน้ําล้นตลิ่ง 1.00 - 1.50 ม. ภายในสิ้นเดือน พ.ย. 60 จะกลับเข้าสู่สภาวะปกติ จ.ขอนแก่น และ มหาสารคาม ปัจจุบัน มีน้ําล้นตลิ่ง 0.30 - 1.10 ม.ภายในกลางเดือน พ.ย. 60 จะกลับเข้าสู่สภาวะปกติ รวมถึงลดการระบายน้ําเขื่อนอุบลรัตน์ เป็น 25 ล้าน ลบ.ม./วัน ภายในวันที่ 10 พ.ย. 60 แม่น้ําพอง อ.เมือง จ.ขอนแก่น เข้าสู่สภาวะปกติใน 14 วัน คือ วันที่ 13 พ.ย. 60 และแม่น้ําชี อ.โกสุมพิสัย จ.มหาสารคาม เข้าสู่สภาวะปกติใน 16 วัน คือ วันที่ 15 พ.ย. 60
สําหรับมาตรการลดผลกระทบและการให้ความช่วยเหลือนั้น นอกจากการแก้ปัญหาระยะสั้นทั้งแม่น้ําชีและแม่น้ํามูล โดยติดตั้ง Big Bag จํานวน 1,500 ถุง เสริมพนังกั้นน้ําแม่น้ําพอง ต.สําราญ อ.เมือง จ.ขอนแก่น ติดตั้งเครื่องผลักดันน้ําตามจุดต่างๆ จํานวน 24 เครื่อง ได้แก่ ฝายร้อยเอ็ด สะพานข้ามแม่น้ามูล อ.พิบูลมังสาหาร จ.อุบลราชธานี ปตร.พิมาย อ.พิมาย จ.นครราชสีมา ปตร.จอหอ อ.เมือง จ.นครราชสีมา แล้วยังได้ติดตั้งเครื่องสูบน้ํา จํานวน 4 เครื่อง ที่ปตร.กุดแดง อ.เมือง จ.มหาสารคาม และปตร.ท่าตูม อ.เมือง จ.มหาสารคาม พร้อมทั้งดําเนินการซ่อมแซมคันกั้นน้ําแม่น้ําพองที่แตก 2 ครั้ง ครั้งแรกที่ ต.สําราญ อ.เมือง จ.ขอนแก่น และ ครั้งที่สองที่ ต.บึงเนียม อ.เมือง จ.ขอนแก่น และประสานกองทัพเรือซึ่งได้ประสานขอรับการสนับสนุนเพิ่มเติมจากกองทัพเรือ โดยเฉพาะแม่น้ําชีช่วง จ.กาฬสินธุ์ และ ร้อยเอ็ด ซึ่งสิ่งกีดขวางทางน้ํามาก ระบายน้ําได้ช้าอีกทางแล้ว ยังกําหนดมาตรการแก้ปัญหาระยะยาว เช่น การเสริมพนังกั้นน้ํา เพื่อป้องกันน้ําท่วมพื้นที่สําคัญ การปรับปรุงแก้ไขสิ่งกีดขวางทางน้ําในแม่น้ําชี ช่วง จ.กาฬสินธุ์ และ ร้อยเอ็ด ควบคู่ไปกับการบริหารจัดการน้ําอย่างมีประสิทธิภาพ เช่น บริหารน้ําในเขื่อน เก็บกักไม่ให้เกินขีดบน (Upper Rule Curve) เพื่อรับพายุ ฝนตกหนักได้ และ ไม่ให้ต่ํากว่าขีดล่าง (Lower Rule Curve) เพื่อให้มีน้ําเพียงพอในฤดูแล้งพื้นที่ลุ่มต่ําที่น้ําท่วมทุกปี ต้องทําระบบป้องกัน และ แจ้งเตือน การจัดจราจรน้ํา การพร่องน้ํา เพื่อลดความคับคลั่งของน้ําในแม่น้ําสายหลัก ลดการเอ่อท่วม และพิจารณาพื้นที่จัดทําแก้มลิงชะลอน้ําหลาก และเก็บกักน้ําไว้ใช้ในช่วงหน้าแล้งที่กระทรวงเกษตรฯ ได้ดําเนินการแล้วในลุ่มน้ํายมและลุ่มน้ําเจ้าพระยา
“ในช่วงปี 2557 - 2560 มีการก่อสร้างแหล่งน้ําและแก้มลิงเพิ่มเติม ซึ่งสามารถช่วยลดน้ําหลากได้มาก ซึ่งจะต้องขยายผลมากขึ้น โดยเน้นพื้นที่ที่น้ําท่วมเป็นประจํา ลุ่มน้ําชี สกลนคร นครพนม อุบลราชธานี เป็นต้น ซึ่งพบว่าแก้มลิงที่ได้ดําเนินการตลอด 3 ปี สามารถเพิ่มการเก็บกักน้ําทั่วประเทศเพิ่มขี้น 1,579 ล้าน ลบ.ม. ลุ่มน้ํายม เพิ่ม 215 ล้าน ลบ.ม. ลุ่มน้ําเจ้าพระยา เพิ่ม 190 ล้าน ลบ.ม. ลุ่มน้ําชี เพิ่ม 204 ล้าน ลบ.ม.และลุ่มน้ํามูล เพิ่ม 197 ล้าน ลบ.ม. โดยในปี 2561 กระทรวงเกษตรฯ มีแผนในจัดการเพาะปลูกพื้นที่ลุ่มต่ําที่น้ําท่วมเป็นประจํา เช่นเดียวกับลุ่มน้ํายม และ ลุ่มน้ําเจ้าพระยาด้วยเช่นกัน ซึ่งต้องมีการชี้แจงทําความเข้าใจเพื่อขอความร่วมมือกับเกษตรกรต่อไป” พลเอกฉัตรชัย กล่าว
สําหรับการช่วยเหลือของกระทรวงเกษตรฯ ได้มีการตั้งจุดอพยพสัตว์/เสบียงสัตว์การดูแลโรคระบาด การฟื้นฟูไม้ผล ไม้ยืนต้น การสํารวจและประมาณการความเสียหาย การช่วยเหลือพื้นที่ที่น้ําท่วมทั้ง 2 ครั้ง การบําบัดน้ําเสีย พร้อมวางมาตรการช่วยเหลือและฟื้นฟูทั้งเฉพาะหน้าและระยะยาว เช่น การสนับสนุนการปรับระยะเวลาเพาะปลูกในพื้นที่ลุ่มต่ํา การเร่งรัดเงินชดเชยการสนับสนุนปัจจัยการผลิต การลดภาระหนี้สิน การชดเชยรายได้ เช่น การจ้างแรงของกรมชลประทาน เป็นต้น
เปรียบเทียบปี 2554 - 2560
1. ปริมาณฝน
ลําดับ
ภาค
ปริมาณฝนสะสม ม.ค. - ต.ค. (มม.)
หมายเหตุ
เฉลี่ย 30 ปี
ปี 2554
ปี 2560
เหนือ
1,167.2
1,664.8
1,390.0
อีสาน
1,365.2
1,684.2
1,728.2
กลาง
1,202.8
1,503.5
1,538.0
ตะวันออก
1,784.9
2,056.4
1,981.6
ใต้ฝั่งตะวันออก
1,050.5
1,622.0
1,737.7
ใต้ฝั่งตะวันตก
2,366.6
2,679.0
2,999.1
เฉลี่ยทั้งประเทศ
1,398.5
1,797.5
1,770.7
2. ปริมาณน้ําในลําน้ํา ณ วันที่ 29 ต.ค. 54 กับ วันที่ 29 ต.ค. 60
ลําดับ
แม่น้ํา
ช่วง
ระดับน้ํา/หน่วย
ปี 2554
ปี 2560
ชี
อ.มหาชนะชัย จ.ยโสธร
ลบ.ม./วินาที
มูล
อ.เมือง จ.อุบลราชธานี
ลบ.ม./วินาที
3. พื้นที่ที่ได้รับผลกระทบ (ไร่) ณ วันที่ 29 ต.ค. 54 กับ วันที่ 29 ต.ค. 60 ตามรายงานของ ชป.
ลําดับ
จังหวัด
ปี 2554
ปี 2560
หมายเหตุ
นครราชสีมา
-
-
ชัยภูมิ
-
ขอนแก่น
มหาสารคาม
กาฬสินธุ์
ร้อยเอ็ด
ยโสธร
ศรีสะเกษ
หนองบัวลําภู
-
อุบลราชธานี
สุรินทร์
-
รวม
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai